Nag van hoogdrama met hernude modderstortings in KZN | Netwerk24
'n Motor wat Saterdagmiddag vroeg nog in 'n motorhuis by 'n woonstelblok in Umdloti geparkeer was, is Saterdagaand deur modderstortings meegesleur. Dit is Sondagoggend op die strand gevind. Foto: Marshall Security
Die Suid-Afrikaanse Nasionale Weermag, die polisie en ander nooddienste moes Saterdagaand in 'n nag van hoogdrama talle inwoners in die eThekwini-metro uit hul wonings verwyder nadat modderstortings weer op vloede gevolg het.
Die vloede en modderstortings was die gevolg van 'n afsny-laedrukweerstelsel wat sy greep Saterdagoggend in die provinsie versterk en swaar reën Saterdag en Sondag in die gebied én in ander munisipaliteite veroorsaak het.